24.2.2022.
HR
Službeni list Europske unije
L 45/1471 KOMISIJA PILOT-PROJEKTI
POGLAVLJE PP 07 — ULAGANJA U LJUDE, SOCIJALNU KOHEZIJU I VRIJEDNOSTI (nastavak) PP 07 22
(nastavak)
PP 07 22 02
(nastavak) Napomene Nove tehnologije znatno i stalno mijenjaju dinamiku medijskog okruženja i stvaranja mišljenja.
Iako one omogućuju laku distribuciju informacija od javnog interesa široj publici, čime se potiče pluralizam, način na koji se informacije stvaraju, pretražuju i distribuiraju na internetu mogu dodatno istaknuti polarizaciju u smislu da je osoba izložena vijestima, izvorima i idejama koji odgovaraju interesima koje je izrazila.
To, u kombinaciji s platformama koje se temelje na dobiti i koje razmjenjuju podatke isključivo iz komercijalnih razloga, može znatno ugroziti mogućnost susreta i rasprave s neistomišljenicima, te kao takvo, može predstavljati rizik za etičko novinarstvo, medijski pluralizam i samu europsku demokraciju.
Novinari i drugi medijski djelatnici istodobno se suočavaju s nasiljem, prijetnjama, uznemiravanjem ili klevetama u Uniji uglavnom zbog svojih istraživačkih aktivnosti kojima žele zaštitili javne interese od zlouporabe ovlasti, korupcije, kršenja ljudskih prava ili kriminalnih aktivnosti, a prema Platformi Vijeća Europe za zaštitu novinarstva i sigurnost novinara više od polovice slučajeva zlostavljanja medijskih djelatnika počinili su državni akteri.
Svjedočili smo velikom valu dezinformacija i propagande koji se brzo šire internetom i drugim medijima.
S obzirom na društvene i političke posljedice, važnije je nego ikad da naši građani kritički koriste medije i društvene mreže.
Nužno je uložiti odgovarajuća financijska sredstva u medijsku i digitalnu pismenost i razvoj zajedničkih strategija Unije, zajedno s novinarima, akademicima i međunarodnim organizacijama i organizacijama civilnog društva, radi osnaživanja građana i internetskih korisnika pri prepoznavanju sumnjivih izvora informacija i osviještenosti o njima te pri prepoznavanju i otkrivanju ciljano netočnih sadržaja i propagande.
„Europski festival novinarstva i medijske pismenosti” usmjeren je na jačanje dijaloga, suradnje i partnerstva u Uniji među novinarima, medijima, uključujući javne medije, organizacije civilnog društva i stručnjake za medijsku pismenost.
S posebnim naglaskom na mladima, uključujući studente, novinare, građane i društvene medije: kako se boriti protiv dezinformiranja u doba neistina.
Svake godine novinari iz cijele Europe će biti pozvani da na posebnoj platformi na internetu dostave doprinose o iskustvima i iznesu konkretne prijedloge za poboljšanje zakonodavstva i radnih uvjeta u tom sektoru na europskoj i nacionalnoj razini.
U okviru tog događanja medijski djelatnici mogli bi razraditi nove prijedloge, pratiti provedbu postojećih pravila i utvrditi rezultate u područjima kao što su zaštita i sigurnost novinara, socijalna sigurnost, novi poslovni model za medije, uloga i utjecaj digitalizacije na medijski sektor, uloga medija u suzbijanju dezinformacija ili povećanje medijske pismenosti.
Na događanju će se zatim okupiti medijski stručnjaci iz različitih sredina, tj. velike medijske korporacije, vanjski suradnici, neovisni istraživački novinari, lokalne medijske kuće, predstavnici tiskovnih udruženja i nevladinih organizacija za slobodu medija, a predstavnici nacionalnih i europskih tijela biti će pozvani kao gostujući govornici ili promatrači.
Taj format neće samo poboljšati svijest novinara o postojećim mjerama i najboljim praksama, već će nacionalnim i europskim tijelima omogućiti da povežu i bolje razumiju potrebe sektora u obliku godišnjeg strukturiranog dijaloga.
Na događanju će se svake godine izraditi popis preporuka o politikama, uzimajući u obzir doprinose novinara diljem Europe i utvrditi zaključke koje na temelje toga treba donijeti.
Te bi preporuke zatim trebale biti temelj za političke mjere u području slobode medija, uključene u radne programe Europske komisije, kao i drugih relevantnih